laion/Wikipedia-Exotic huggingface dataset:
Pjotr Durnovo

Pjotr Pavlovitš Durnovo (6. detsember (ukj 18. detsember) 1835 − 19. august 1919 Petrograd) oli Venemaa keisririigi sõjaväelane (jalaväekindral) ja riigitegelane. 1866−1870 oli ta Harkovi ja 1872−1878 Moskva kuberner. Moskva kindralkuberner 1905. aasta juulist novembrini. Udellide departemangu juhataja 1882−1884. Riiginõukogu liige (1904). Põlvnes vanast aadlisuguvõsast. Ta oli keiserliku õukonna õuemeistri Pavel Dmitrijevitš Durnovo (1804−1864) noorem poeg. Tema ema vürstinna Aleksandra Petrovna Volkonskaja (1804−1859) oli kindralfeldmarssal hiilguslik vürst Pjotr Volkonski tütar. Sai koduhariduse. Seejärel astus Paažikorpusesse, kus sai 1843. aastal kammerpaažiks. Sooritas kooli juures 1853. aastal eksamid, pärast mida astus sõjaväeteenistusse. Sai korneti auastme ja määrati teenima kavalergardide polku. Peagi suunati ta õppima Keiserlikku sõjaväeakadeemiasse (hilisem Nikolai Kindralstaabi Akadeemia), mille lõpetas 1855. aastal. Samal aastal määrati ta kindralstaapi ja komandeeriti Soomes asuvate vägede juhataja käsutusse. Võttis osa Krimmi sõjast, kus osales Sveaborgi kindluse kaitsmisel. Alates 1856. aastast teenis kaardiväe kindralstaabis. 1859. aastal sai temast keisri tiibadjutant. Ta komandeeriti Kaukaasia armee ülemjuhataja vürst Barjatinski käsutusse ja ta osales sõjategevuses mägilaste vastu. Suri 1919. aastal Petrogradis 83 aasta vanuses kopsupõletikku ja maeti Aleksander Nevski suurkloostri kalmistule. Püha Anna ordeni IV klass (29. september 1855) Püha Vladimiri ordeni IV klass (30. august 1861) Püha Stanislavi ordeni II klass (23. aprill 1863) Püha Anna ordeni II klass (22. november 1865) Püha Stanislavi ordeni I klass (27. detsember 1868) Püha Anna ordeni I klass (30. august 1870) Püha Vladimiri ordeni II klass (27. jaanuar 1874) Valge Kotka orden (1878) Püha Aleksander Nevski orden (15. mai 1883, briljandid 13. august 1903) Püha Vladimiri ordeni I klass (19. veebruar 1911) Rootsi Mõõga orden (1860) Preisimaa Punase Kotka ordeni III klass (1861) Pärsia Lõvi ja Päikese ordeni I klass (1873) Austria Raudkrooni ordeni I klass (1874) Preisimaa Punase Kotka ordeni II klass koos tähega (1874) Rootsi Põhjatähe ordeni suurrist (1875) Itaalia Raudkrooni ordeni I klass (1876) Taani Dannebrogi ordeni suurrist (1876) Kreeka Lunastaja ordeni I klass (1876) Montenegro Vürst Danilo I ordeni I klass (1882) Bulgaaria Püha Aleksandri ordeni I klass (1884) Bulgaaria Teenete ordeni I klass (1886) Prantsusmaa Auleegioni ordeni suurohvitseririst (1899) Naitus õuepreili vürstinna Maria Vassiljevna Kotšubeiga (1848−1894), kes oli arheoloog ja numismaatik vürst Vassili Viktorovitš Kotšubei (1812−1850) tütar. Sellest abielust sündis kaks last. Poeg Pavel (1872−1909) teenis mereväes ja suri 2. järgu kapteni auastmes. Tema õde Aleksandra (1878−1951) oli õupreili. Ta abiellus Ukraina viimase hetmani Pavlo Skoropadskiga. Pjotr Durnovo teenistuskäik saidil grwar.ru
Varistor

Varistor (inglise k VDR Voltage Dependent Resistor) on mittelineaarne pooljuhttakisti, mille takistus madalal pingel on väga suur, kuid rakendatava pinge tõusmisel üle teatava läviväärtuse järsult väheneb. Pinge-voolutugevuse tunnusjoon on nullpunkti suhtes sümmeetriline, mistõttu võib teda kasutada nii alalis- kui ka vahelduvpingel. Varistori kettakujuline takistuskeha koosneb metallide oksiidide segust pressitud tablettidest (ingl MOV metal oxide varistor). Põhikomponendiks on tsinkoksiid (ZnO), millele on lisatud teiste metallide oksiiide. Varem kasutati peamiselt polükristallilist ränikarbiidi (SiC), mille puhul tunnusjoon tõuseb palju laugemalt. SiC-varistoride eeliseks on parameetrite suurem ajaline stabiilsus; ZnO-varistoridel hakkab lävipinge paljukordsete ülepingetõugete mõjul alanema. Varistore valmistatakse tabletikujulistena (traatviikudega) ja SMD-komponentidena pindmontaažiks. Varistori pinge-voolutugevuse tunnusjoone mittelineaarsust põhjustab eelkõige see, et pinge tõstmisel sagenevad mikroülelöögid ränikarbiidikristallide või oksiiditerakeste vahel, mille tulemusena suureneb järsult voolu juhtiva kanali ristlõige ja vastavalt väheneb takistus. Mida paksem on elektroodidevaheline takistuskeha, seda enam oksiiditerakesi jääb järjestikku ning seda suurem on lävipinge. Liigituspinge – U t g {\displaystyle U_{tg}} – on alalispinge, mille puhul varistori läbib kindla väärtusega vool nn liigitusvool I t g {\displaystyle I_{tg}} . Liigituspinge ei ole tööpinge. Liigitusvool – I t g {\displaystyle I_{tg}} – on varistori läbiv kindla väärtusega vool; Suurim lubatav impulsspinge U i . m a x {\displaystyle U_{i.max}} . Lubatav hajuvõimus – P n {\displaystyle P_{n}} . Staatiline takistus – R s {\displaystyle R_{s}} – on võrdne alalisvoolutakistusega : R = U I {\displaystyle R={\frac {U}{I}}} . Dünaamiline takistus – R d {\displaystyle R_{d}} – on varistori vahelduvvoolu takistus R = Δ U Δ I {\displaystyle R={\frac {\Delta U}{\Delta I}}} . Mittelineaarsustegur – β {\displaystyle \beta } – on pinge-voolutugevuse tunnusjoonel valitud punktile vastava staatiliseja ja dünaamilise takistuse suhe. Voolu temperatuuritegur – α I {\displaystyle \alpha _{I}} – väljendab varistori läbiva voolu suhtelist muutust temperatuuri ühekraadise (K) muutuse kohta püsival pingel. Enamikul varistoridel on see +0,7%/K. Varistore kasutatakse elektri- ja elektroonikalülituste kaitsmiseks toiteliini kaudu saabuvate liigpingete eest, samuti pinge ülevõngete piiramiseks, näiteks vahelduvvooluahelais induktiivsusi sisaldavate ahelate katkestamisel. Varistor ühendatakse kaitstava ahelaga rööbiti. Liigpinge-kaitselülitustes kasutatakse varistoride asemel ka supressordioode. Takisti Supressordiood The ABCs of MOVs Spannungsabhängige Widerstände (Varistoren, VDRs)
Overpass Graffiti

"Overpass Graffiti" on Briti laulja ja laulukirjutaja Ed Sheerani laul, mis avaldati Asylumi ja Atlantic Recordsi kaudu 29. oktoobril 2021 kolmanda singlina tema viiendalt stuudioalbumilt = (2021).
Alaldusdiood

Alaldusdiood on pooljuhtdiood, mis on ette nähtud vahelduvvoolu muundamiseks alalisvooluks. Nende lubatav pärisuunavool on olenevalt tüübist mõnesajast milliamprist sadade ampriteni. Dioode, mille lubatav pärivool on suurem kui 10 A, nimetatakse ka jõudioodideks. Alaldusdioode kasutatakse peamiselt alalispinge saamiseks võrgutoiteplokkides ja -adapterites. Valmistatakse samuti alaldusplokke, kus sildlülitusse ühendatud dioodid on paigutatud ühisesse kesta. Lubatav vastupinge ulatub alaldusdioodidel sadade ja alaldusplokkidel tuhandete voltideni. Töösagedused olid varem alaldusdioodidel madalad ja reeglina ei ületanud 5 kHz. Praeguseks ulatub see sagedus sadade kilohertsideni, seda eriti tänu sagedusmuundamisega toiteplokkide laiale levikule. Töösageduse määrab peamiselt see, kui kiiresti taastub dioodi vastusuunatakistus. Sellest tulenevalt liigitavad mõned firmad alaldusdioode vastusuunatakistuse taastumiskestusest sõltuvalt tavalisteks, kiireteks ja ülikiireteks alaldusdioodideks. Alaldusdioodide eri liigina vaadeldakse ka Schottky dioode, mis tänu väikesele päripingelangule (UF < 0,5 V) on eriti sobivad madala vahelduvpinge alaldamiseks. Sildalaldi Alaldi Impulsstoiteallikas
Marie Vetsera

Marie Alexandrine Freiin von Vetsera (19. märts 1871 Viin – 30. jaanuar 1889 Mayerling) oli Austria-Ungari uusaadelkonna liige, kes oli ühtlasi üks kroonprintsi Rudolfi armukestest. Paruness ja Rudolf leiti 1889. aasta jaanuaris Mayerlingi jahimajast surnuna, ilmselt oli kroonprints mõrvanud noore naise ja siis sooritanud enesetapu.  Marie Vetsera – pildid, videod ja helifailid Wikimedia Commonsis
Jupiter Icy Moons Explorer

Jupiter Icy Moons Explorer (JUICE) on Euroopa Kosmoseagentuuri kosmoseaparaat, mis suundub uurima Jupiteri kaaslasi Ganymedest, Callistot ja Europat. Teadlaste arvates on kõigi kolme kaaslase pinna all vedela vee ookeanid, mis võib tähendada, et neis on elu. JUICE startis 14. aprillil 2023 ning jõuab Jupiteri orbiidile augustis 2031. Missioon tiirleb Jupiteri orbiidil samal ajal NASA missiooniga Europa Clipper. "Science Objectives". ESA. Vaadatud 14. märts 2022.
Lülitidiood

Lülitidiood on pooljuhtdiood, mis on ette nähtud alalisvoolu ja vahelduvvoolu ahelate kiireks lülitamiseks (katkestamiseks ja sulgemiseks). Alalisvoolu lülitamisel on oluline, et dioodil oleks võimalikult suur vastutakistus ja väike päritakistus. Vahelduvvoolu korral on määrava tähtsusega väike diferentsiaaltakistus pärisuunas, sest siis on diood võimeline ümber lülitama ka madala pingega kõrgsagedusahelaid. Et lülitamine toimuks kiiresti, peab lülitidioodi omamahtuvus (tõkkekihi mahtuvus) olema võimalikult väike. Lubatava pärivoolu ja vastupinge väärtused on neil dioodidel tunduvalt väiksemad kui alaldusdioodidel. Kiiretoimelisi lülitidioode nimetatakse ka impulssdioodideks. Lülitidioode kasutatakse elektroonikalülitustes elektriahelate kontaktituks lülitamiseks. Niisuguste dioodidega lülitid on elektromehaaniliste releedega võrreldes palju kompaktsemad, voolusäästlikumad ja kiiretoimeliemad.
Jüri Sillarti mälestuspäev

Püha Jüri mälestuspäev on eesti teeneka filmilavastaja ja -operaatori Jüri Sillarti mälestuseks peetav filmivaldkonna spetsialistide ja üliõpilaste tähtpäev, mida tähistatakse alates 2012. aastast iga aasta 29. mail. Püha Jüri päeva tähistavad ülikooli filmikunsti eriala vilistlastest filmitegijad ja üliõpilased Tallinna Ülikooli Balti filmi, meedia ja kunstide instituudi hoones. Haua ühiskülastus – püha Jüri päeva traditsiooniline algus hommikuse ühiskülastusega Jüri Sillarti hauaplatsile Metsakalmistul. Filmiteemaline teaduskonverents – üliõpilaste korraldatud Püha Jüri teaduskonverents Püha Jüri õhtu – osalevad filmiüliõpilased, vilistlased ja teised Eesti filmiga seotud inimesed, esinevad üliõpilasansamblid. Püha Jüri preemia – õhtuse osa krooniks on Püha Jüri preemia laureaadi väljakuulutamine. Preemia antakse silmapaistvale filmiüliõpilasele. Filmiüliõpilaste korraldatava teaduskonverentsi fookusse valitakse aktuaalsed teemad filmimaailmas ning esinema kutsutakse oma ala professionaalid. Teaduskonverents on kõigile huvilistele avatud ja tasuta. Iga aasta 29. mail annab Balti Filmi ja Meediakooli filmiosakonna vilistlaskogu välja Püha Jüri preemia. Püha Jüri preemia näol on tegemist tunnustusega, mis antakse ühele silmapaistvale filmiüliõpilane. Preemia saaja puhul hinnatakse üliõpilase erialast arengut ja võimekust, meeskonnatöö oskust, õppeedukust ja osavõttu koolitööst ning „jumalikku annet”. Auhinnaga kaasneb rahaline stipendium filmiüliõpilase erialaseks enesetäiendamiseks ning klaasikunstnik Ivo Lille kujundatud rändauhind. Püha Jüri preemia laureaadid: "Tallinnas toimub Püha Jüri teaduskonverents 2020". 25. august 2020. Vaadatud 15.03.2022. "Püha Jüri Päev 2019 "Aivo Jäägerile pühendatud postproduktsiooni konverents"". "source"%3A"108"%2C"action_history"%3A"%5b%7B%5C"surface%5C"%3A%5C"post_page%5C"%2C%5C"mechanism%5C"%3A%5C"surface%5C"%2C%5C"extra_data%5C"%3A%5b%5d%7D%5d"%7D&__xts__%5b0%5d=68.ARBiolBvr-mB1GObZzmujvofPaQrjUu74RRDjTiBCJSTDyz4GsUZGji-TAg4yu4q3KuY0Uw0QWunctx79QOF_LCxAHURl3sSgs_Bo_2G22mmV5CYHp6gGIFXHYRahsPIboqm3tBkKpsKnj2hWMHLcbJe_TEaJcis0mbjm3s0GNo6pNecLesrEggGk3s26zytDsVYabecggp9Q4VQdixsadm_chhyDua6OPA9P-tkfNveYCdmnxyyZa-2B9rLt2hd4-VF6NViCCk87-mbo2BpzUiR8J7K6Iv00xfzPmxQbF4U-fpRQ4Y-uw "Püha Jüri päeva filmikonverents "Millest unistab Eesti film?"". Facebook.com. "Tudengid asutasid Jüri Sillartit mälestava preemia". Filmi.ee. "Püha Jüri preemia pälvis Johanna Maria Paulson". kultuur.err.ee. "Püha Jüri preemia pälvis filmikriitik ja stsenarist Greta Varts". kultuur.err.ee.
Dmitri Bortnjanski

Dmitri Bortnjanski (28. oktoober 1751 Hluhhiv, Kiievi kubermang – 10. oktoober (28. september vkj) 1825 Peterburi) oli ukraina helilooja ja koorijuht Venemaal. Ukrainas sündinud Bortnjanski õppis varajases lapsepõlves laulmist Hluhhivis, kuid saadeti seitsmeaastaselt õppima Peterburi õukonnakapelli, kus ta õppis Baldassare Galuppi õpilasena muusikat. Aastal 1768 läks ta koos õpetajaga Veneetsiasse õpinguid jätkama. Varsti pärast naasmist aastal 1779 määrati ta õukonnakapelli dirigendiks ja aastal 1796 koorijuhiks ning sellel ametikohal oli ta kuni surmani. Ta oli esimene õukonnakapelli koorijuht, kes sai õiguse jagada Venemaal kogu kirikumuusikale esinemislubasid. Ta on tuntud oma ulatusliku õigeusu kirikumuusika hulga poolest ning teda on nimetatud "Venemaa Palestrinaks". Tema teoste hulgas on näiteks 72 liturgilist hümni, sealhulgas 26 kahekordsele koorile, 45 vaimulikku koorikontserti, Johannes Krisostomuse kolmehäälne liturgia ja kaheksa vaimulikku triot. Tema õukonnakapelli jaoks loodud kirikumuusika oli tugevasti mõjutatud Ukraina muusikatraditsioonist ning näiteks Johannes Krisostomuse liturgias kõlava keerubi laulu meloodia on ilmselt laenatud rahvamuusikast. Tema muusikat mõjutas tugevalt ka 18. ja 19. sajandi vahetuse itaalia stiil, millel oli suur mõju tolleaegsele vene õigeusu kirikumuusikale. 19. sajandi teisel poolel leidsid vene hümnide reformijad, nagu Stepan Smolenski ja Aleksander Kastalski, et see on muutnud vene hümnitraditsiooni kummaliseks ja võõraks vormiks, ning püüdsid uuesti läbi vaadata neumad ja märkmed, mis jäid kloostri raamatukogudesse. Kuigi Bortnjanskit teatakse üldiselt vaimse muusika heliloojana, tekkis tema ilmaliku muusika vastu laiem huvi 20. sajandil. Tema loodud kirikulaule lauldakse ka Eesti Evangeelses Luterlikus Kirikus: KLPR-264 "Ma kummardan Sind, Armuvägi"
Triple Gold Club

Triple Gold Club (Kolme kulla klubi) on jäähokimängijate eliitklubi, kuhu kuuluvad mängijad, kes on võitnud Stanley karika, maailmameistrivõistlused ja olümpiamängud. Ajaloo jooksul on võitnud Stalney karika, maailmameistrivõistluste kuldmedali ja olümpiakulla kokku 30 mängijat, neist 11 on kanadalased, üheksa rootslased, seitse venelased, kaks tšehhid ja üks soomlane. 30 mängijast 11 on olnud kaitsjad ja 19 ründajad; siiani ei ole Triple Gold Clubi jõudnud veel ükski väravavaht. Esimesena jõudsid Triple Gold Clubi rootslased Tomas Jonsson, Mats Näslund ja Håkan Loob 27. veebruaril 1994, mil Rootsi koondis tuli Lillehammeri mängudel olümpiavõitjaks. Mõiste "Triple Gold Club" tuli laiemalt kasutusse pärast 2002. aasta taliolümpiamänge, mil klubisse lisandusid esimesed Kanada mängijad. Rootslased Niklas Kronwall, Mikael Samuelsson ja Henrik Zetterberg võitsid olümpiakulla, maailmameistritiitli ja Stanley karika kolme aasta sees. Venemaa mängija Vjatšeslav Fetisov võitis olümpiakulla kuus aastat ja Stanley karika 19 aastat pärast esimest maailmameistritiitlit. Kanadalane Jonathan Toews jõudis 2010. aastal 22 aasta ja 42 päeva vanuselt kõige noorema mängijana Triple Gold Clubi. Kõige vanemana on Triple Gold Clubi jõudnud venelane Pavel Datsjuk, kui oli 2018. aastal olümpiavõitjaks tulles 39-aastane. Venelased Fetisov ja Igor Larionov ning rootslane Peter Forsberg on ainsad, kes on tulnud nii olümpiavõitjaks, maailmameistriks kui võitnud Stanley karikaga vähemalt kahel korral. 2015. aastal sai kanadalane Sidney Crosby esimeseks, kes on meeskonna kaptenina tulnud nii olümpiavõitjaks, maailmameistriks kui võitnud Stanley karika. Kümme Triple Gold Clubi kuuluvast mängijast on võitnud Stanley karika Detroit Red Wingsi meeskonna koosseisus. Ainsa treenerina on Triple Gold Clubi jõudnud Mike Babcock, kui ta võitis 2008. aastal Detroit Red Wingsiga Stanley karika ning Kanada koondisega 2004. aastal maailmameistritiitli ja 2010. aastal olümpiakulla. "Sidney Crosby’st sai kuningliku jäähokiklubi esimene kapten". sport.ohtuleht.ee. 19.5.2015. Vaadatud 14.3.2022
Pommivarjend

Pommivarjend on rajatis, mille eesmärk on kaitsta sihtmärki pommitabamuse ja selle mõjude eest eest. Varjend
Salumets (perekonnanimi)

Salumets on eesti perekonnanimi. 2022. aasta 1. jaanuari seisuga oli Eestis perekonnanimi Salumets 358 inimesel (161 mehel ja 197 naisel). Perekonnanimede levikult oli Salumets meeste puhul 421. ja naiste puhul 352. kohal. Andres Salumets, eesti bioloog ja biokeemik (1971–) Jaak Salumets, eesti poliitik, korvpallitreener ja korvpallur (1949–) Thomas Salumets, eesti päritolu Kanada kirjandusteadlane (1956–) Vello Salumets, eesti muusik ja tõlkija (1950–) https://www.stat.ee/nimed/pere/Salumets
Ukraina vabatahtliku päev

Ukraina vabatahtliku päev (ukraina keeles День українського добровольця) on tähtpäev, millel austatakse Ukrainas tegutsenud vabatahtlikke. Рада встановила 14 березня Днем українського добровольця - UNIAN, 17.01.17 (vaadatud: 14.03.2022)
Vatsk

Vatsk on õhuke nisu-, rukki- või odrajahust (kesvavatsk) valmistatud leib või kakk. Vatsk oli parema leiva või peotoiduna 19. sajandil Kagu-Eestis üldtuntud. Taina kergitamiseks kasutati pärmi. Sageli pandi taina vahele kihtidena seeni, lihatükke, kartuli- või tanguputru, puruks tambitud kanepiseemneid vms. karask paistekakk pirukas rõõsk Eesti murrete sõnaraamat Eesti rahvakultuuri leksikon. 2007. Koostanud Ants Viires. Tallinn, Ühiselu AS trükikoda. Lk 344 Murdekaart
Perast

Perast (kirillitsas Пераст) on linn Kotori lahe ääres Montenegros. See asub kohaliku valla halduskeskusest Kotorist mõne kilomeetri kaugusel loodes. Selle lähistel asuvad väikesaared Sveti Đorđe ja Gospa od Škrpjela.  Perast – pildid, videod ja helifailid Wikimedia Commonsis
Gospa od Škrpjela

Gospa od Škrpjela on üks kahest Perasti lähistel Aadria mere Kotori lahes asuvast väikesaarest. Kuulub Montenegrole. Saare pindala on 0,38 hektarit. Saarel on kirik. Püsielanikke ei ole. Sveti Đorđe  Gospa od Škrpjela – pildid, videod ja helifailid Wikimedia Commonsis
Mahtuvusdiood

Mahtuvusdiood ehk varikap (inglise keeles varicap või varactor) on pooljuhtdiood, mille puhul kasutatakse pn-siirde mahtuvuse sõltuvust vastupingest. Diood toimib sel juhul elektriliselt tüüritava muutkondensaatorina, mille elektroodidevahelise dielektriku (vaadeldaval juhul dioodi tõkkekihi) paksus suureneb vastupinge suurenemisel. Nimimahtuvus on dioodi mahtuvus teatud väikesel vastupingel; toodetakse mahtuvusdioode nimimahtuvusega 3 kuni 300 pF (pikofaradit). Mahtuvuse kattetegur väljendab nimimahtuvuse ja suurimale lubatavale vastupingele vastava mahtuvuse suhet; katteteguri väärtus on enamasti 10 ringis. Maksimaalne vastupinge võib sõltuvalt diooditüübist olla kuni 30 V. Hüvetegur on mahtuvusdioodi reaktiivtakistuse ja kaotakistuse suhe. Mahtuvuse temperatuuritegur on mahtuvuse suhteline muutus temperatuuri muutumisel 1 °C võrra. Põhiliselt kasutatakse mahtuvusdioodi raadiotehnikas võnkeringide häälestamiseks soovitud sagedusele, kus nad on välja tõrjunud varem laialdaselt kasutatud kogukad pöördkondensaatorid.
Sveti Đorđe

Sveti Đorđe on üks kahest Perasti lähistel Aadria mere Kotori lahes asuvast väikesaarest. Kuulub Montenegrole. Gospa od Škrpjela  Sveti Đorđe – pildid, videod ja helifailid Wikimedia Commonsis
Lang (perekonnanimi)

Lang on perekonnanimi. 2022. aasta 1. jaanuari seisuga oli Eestis perekonnanimi Lang 457 inimesel: 225 mehel ja 232 naisel. Perekonnanimede levikult oli Lang meeste seas 242. kohal ja naiste seas 268. kohal. Nimi on levinuim Võru maakonnas, kus neid oli maakonna 10 000 elaniku kohta 14,34. Ádám Lang, ungari jalgpallur (1993–) Ants Lang, eesti pedagoog ja kirjastaja (1938–2014) Antti Lang, eesti päritolu Soome näitleja (1980–) Elmar Lang, Eesti sõjaväelane (1906–1944) Jacob Lang, rootsi vaimulik (1648–1716) Karl Lang, Eesti sõjaväelane (1900–1960) Merike Lang, eesti ajaloolane, etnoloog ja museoloog (1958–) Rein Lang, Eesti poliitik (1957–) Stephen Lang, USA näitleja (1952–) Valter Lang, eesti arheoloog (1958–) https://www.stat.ee/nimed/pere/Lang
Lauri (perekonnanimi)

Lauri on eesti perekonnanimi. 2022. aasta 1. jaanuari seisuga oli Eestis perekonnanimi Lauri 430 inimesel: 207 mehel ja 223 naisel. Perekonnanimede levikult oli Lauri meeste seas 275. kohal ja naiste seas 285. kohal. Nimi on levinuim Hiiu maakonnas, kus neid oli maakonna 10 000 elaniku kohta 15,69. Heinrich Lauri, Eesti poliitik (1890–1942) Hillar Lauri, eesti merenduspedagoog (1928–2014) Indrek Lauri, eesti kergejõustiklane (1941–1999) Johannes Oskar Lauri, eesti vaimulik, E.E.L.K. piiskop ja peapiiskop (1891–1974) Lembit Lauri, eesti raadioajakirjanik (1929–2006) Maris Lauri, eesti majandusanalüütik (1966–) https://www.stat.ee/nimed/pere/Lauri
Oświęcim (Suur-Poola vojevoodkond)

Oświęcim on küla Poolas Suur-Poola vojevoodkonnas Ostrzeszówi maakonnas. See asub umbes 8 km Doruchówist ja 14 km Ostrzeszówist idas ning 140 km halduskeskusest Poznańist kagus. Külas elab ligikaudu 120 inimest.
Jüri Võigemast

Jüri Võigemast (sündinud 18. novembril 1956 Raplas) on eesti poliitik ja omavalitsustegelane. 1975. aastal lõpetas ta Rapla Keskkooli. 1982. aastal lõpetas Tallinna Polütehnilise Instituudi tööstus- ja tsiviilehituse eriala. Aastatel 1979–1984 töötas EPT jaoskonnajuhatajana, 1984–1990 Rapla Agrotööstuskoondise projekti peainsenerina. 1989. aastast oli ta Rapla maakonna volikogu ja Rapla vallavolikogu liige, 26. septembrist 1990 kuni 1993 oktoobrini Rapla maakonna volikogu esimees. 1991. aastast on ta Eesti Keskerakonna liige. Aastatel 1990–2005 oli ta Rapla vallavolikogu esimees. Aastatel 1994–1996 oli ta Rahvusringhäälingu nõukogu liige. 28. jaanuarist 2002 21. märtsini 2003 oli ta Harri Õunapuu asendusliikmena (seoses Harri Õunapuu astumisega rahandusministri ametisse) IX Riigikogu liige. Aastatel 2005–2019 oli ta Eesti Linnade Liidu (2018. aastast Eesti Linnade ja Valdade Liidu) tegevdirektor. 2001 Valgetähe medaliklassi teenetemärk 2006 Valgetähe IV klassi teenetemärk 2020 Eesti Linnade ja Valdade Liidu teenetemärk Tema poeg on näitleja Priit Võigemast. Kes on kes Eesti poliitikas 1988–1992. Tallinn: Eesti Entsüklopeediakirjastus, 1992 "Eesti Linnade ja Valdade Liidu veebileht". Originaali arhiivikoopia seisuga 26. jaanuar 2022. Vaadatud 15. märtsil 2022.